[{"text_idx": "#000002", "text": "Fe'i hanrhydeddwyd mewn seremoni arbennig nos Fercher, yn dilyn cystadleuaeth o safon arbennig o uchel, meddai'r trefnwyr."}, {"text_idx": "#000003", "text": "Cymaint oedd canmoliaeth y beirniaid, Elwyn Hughes, Sandra De Pol ac Angharad Mair, fel bod pump wedi cyrraedd y rownd derfynol eleni am yr eildro."}, {"text_idx": "#000007", "text": "Daeth Hannah Roberts at y Gymraeg drwy ddamwain pan oedd adref un haf o'r brifysgol ac yn chwilio am \"rywbeth\" i'w wneud."}, {"text_idx": "#000008", "text": "Mynychodd gwrs blasu gyda Chymraeg i Oedolion ac fe gafodd ei bachu gan yr iaith."}, {"text_idx": "#000009", "text": "\"Dechreuais i ddysgu Cymraeg ar ddamwain,\" meddai."}, {"text_idx": "#000010", "text": "\"Es i i'r brifysgol i astudio daearyddiaeth wedyn o'n i'n casa\u0301u e'n llwyr so penderfynais i newid i'r cwrs Cymraeg i ddechreuwyr pur a dyma ni."}, {"text_idx": "#000011", "text": "\"Yn ystod gwyliau'r haf cynt es i ar gwrs gyda Cymraeg i Oedolion, cwrs blasu, ac oeddwn i'n meddwl 'dwi wir yn mwynhau hyn'. Chwarae teg, roeddwn i'n arfer mwynhau dysgu Cymraeg yn yr ysgol hefyd."}, {"text_idx": "#000012", "text": "\"So o'n i'n meddwl 'mae penderfyniad mawr gen i nawr i'w wneud. Ydw i'n mynd i barhau gyda daearyddiaeth, neu dylwn i newid ac wedyn falle bydd mwy o gyfleoedd gen i? Dwi ddim yn siw\u0302r.'"}, {"text_idx": "#000014", "text": "Disgrifiad o\u2019r llun, Y pum cystadleuydd ddaeth i'r brig"}, {"text_idx": "#000017", "text": "Aeth no\u0302l i Brifysgol Aberystwyth a phenderfynu newid ei chwrs o ddaearyddiaeth i gwrs ar gyfer dechreuwyr pur yn yr Adran Gymraeg."}, {"text_idx": "#000019", "text": "Felly dechreuodd gymdeithas ar gyfer dysgwyr yn y brifysgol er mwyn sefydlu amgylchedd lle gallai myfyrwyr ddefnyddio ac ymarfer eu Cymraeg ac er mwyn hybu a hyrwyddo cyfleoedd i fyfyrwyr gymdeithasu yn Gymraeg."}, {"text_idx": "#000027", "text": "CylchgrawnBle nesa' i di\u0302m rygbi Cymru?Y Pafiliwn: O 8,000 o seddi i heddiw5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamCwis: Cysylltiadau Cymru a FfraincFideo: Rhyddhau hanner miliwn o glipiau archifPum munud gyda'r actores Nia Gandhi"}, {"text_idx": "#000036", "text": "Pum munud gyda'r actores Nia Gandhi"}]